Alegeri parlamentare 2024: Posibile surprize în clasamentul final. Noi estimări din surse politice. Prezența la vot a trecut de 50%
Românii votează duminică, 1 decembrie, la alegerile parlamentare, pentru a-și alege reprezentanții în Camera Deputaților și Senat. Alegerile au loc într-un context complicat pentru România, iar presa străină le numește „cele mai importante alegeri din ultimii 35 de ani”. 39 de partide și 19 organizații ale minorităților s-au înscris în cursă. Secțiile de votare din țară s-au deschis duminică dimineață, la ora 7:00 și se închid la ora 21:00. Românii din diaspora au la dispoziție pentru a vota două zile, sâmbătă și duminică.